
Ministru kabineta sēdes protokollēmums

Informatīvais ziņojums "Informatīvais ziņojums Par situāciju būvniecības nozarē saistībā ar Krievijas agresiju Ukrainā un nepieciešamajiem risinājumiem publisko investīciju projektos"

· 1. Pieņemt zināšanai informatīvo ziņojumu.
· 2. Ministrijām līdz šā gada 15.maijam sniegt Ekonomikas ministrijai informāciju par veiktajiem grozījumiem savos, to padotības vai pakļautības iestāžu, kā arī valsts kapitālsabiedrību, kurās ministrija ir valsts kapitāla daļu turētāja, veiktajiem grozījumiem publiskajos būvdarbu līgumos, kas ir vērsti uz  karadarbības Ukrainā izraisītās ietekmes mazināšanai, norādot grozījumu tvērumu, kā arī sniegt informāciju par vienpusējā kārtā lauztajiem publiskiem būvdarbu līgumiem. 
· 3. Pašvaldībām līdz šā gada 15.maijam sniegt Ekonomikas ministrijai informāciju par veiktajiem grozījumiem savos, to padotības vai pakļautības iestāžu, kā arī kapitālsabiedrību, kurās pašvaldība ir kapitāla daļu turētāja, veiktajiem grozījumiem publiskajos būvdarbu līgumos, kas ir vērsti uz  karadarbības Ukrainā izraisītās ietekmes mazināšanai, norādot grozījumu tvērumu, kā arī sniegt informāciju par vienpusējā kārtā lauztajiem publiskiem būvdarbu līgumiem. 
· 4. Ekonomikas ministrijai līdz 2022.gada 15.jūlijam iesniegt Ministru kabineta informāciju par situācijas attīstību saistībā ar izejvielu un būvizstrādājumu pieejamību, kā arī straujo cenu kāpumu un par turpmāk nepieciešamajiem risinājumiem.

